Sergei Hohlov-Simson

Sergei Hohlov-Simson (født 22. april 1972 i Pärnu) er en estisk tidligere fotballspiller og trener.

Klubbkarriere 
Hohlov-Simson startet sin klubbkarriere hos FC Flora Tallinn i 1992, hvor han spilte to sesonger uten at han fikk spille seriekamper. I 1995 meldte han overgang til serierivalen JK Tervis Pärnu, før han i 1997 dro tilbake til Flora Tallinn. I sin andre periode i klubben spilte han 49 seriekamper og noterte seg for seks scoringer, og var med på å vinne Meistriliiga både i 1997 og 1998, samt den estiske cupen Eesti Karikas i 1998. I 2000 meldte han overgang til JK Viljandi Tulevik, hvor han noterte seg for syv seriekamper, før han samme år dro videre til FC Kuressaare. 

I 2000 ble Hohlov-Simson utenlandsproff da han skrev under på en kontrakt med den israelske klubben Hapoel Kfar Saba. Her slet han med på å få spilletid, og ble følgelig lånt ut til Hapoel Tayibe hvor han noterte seg for 20 seriekamper ut 2000/2001-sesongen. Høsten 2001 ble han tilbudt kontrakt av Hamarkameratene, som da spilte i 1. divisjon. Han debuterte for klubben den 9. september 2001 i en seriekamp borte mot Hødd (2–2), da han kom inn som innbytter for Per Sören Johansson i andre omgang. I januar 2002 vendte han tilbake til hjemlandet og skrev under en toårskontrakt med FC Levadia Tallinn. Han spilte 90 seriekamper, og fikk med seg ett seriemesterskap og to cupmesterskap frem til han la opp ved sesongslutt 2006.

Landslagskarriere 
Hohlov-Simson fikk sin debut for  i en vennskapskamp borte mot  den 10. juli 1992 (2–1). Hans første landslagsmål kom i en VM-kvalifiseringskamp hjemme mot  den 5. oktober 1996 (1–0). Han fikk totalt 58 landskamper for Estland og noterte seg for to landslagsmål frem til 2004.

Trenerkarriere 
Den 26. juli 2011 ble Hohlov-Simson ansatt som trener for Levadia Tallinn, hvor han ledet klubben i 21 kamper før han i januar 2012 ble ansatt i klubbens administrasjon.

Meritter 
FC Flora Tallinn
 Meistriliiga (3): 1993/1994, 1997/1998, 1998
 Eesti Karikas (1): 1998

FC Levadia Tallinn
 Meistriliiga (1): 2004
 Eesti Karikas (2): 2004, 2005

Referanser

Eksterne lenker 
 
 Spillerprofil hos Altomfotball.no
 Spillerprofil hos National-football-teams.com

Estiske fotballspillere
Estiske fotballtrenere
Fotballspillere for FC Flora Tallinn
Fotballspillere for JK Tervis Pärnu
Fotballspillere for JK Viljandi Tulevik
Fotballspillere for FC Kuressaare
Fotballspillere for Hapoel Kfar Saba FC
Fotballspillere for Hapoel Tayibe FC
Fotballspillere for HamKam
Fotballspillere for FC Levadia Tallinn
Utenlandske fotballspillere i Norge
Personer fra Pärnu
Fødsler i 1972